ꯀꯪꯂꯩꯄꯥꯛꯀꯤ ꯄꯨꯋꯥꯔꯤ

ꯀꯪꯂꯩꯄꯥꯛ (ꯀꯣꯟꯅꯗꯤ ꯃꯅꯤꯄꯨꯔ ꯍꯥꯢꯅ ꯈꯪꯅꯈꯤꯕ) ꯂꯝꯗꯝ ꯑꯁꯤꯒꯤ ꯄꯨꯋꯥꯂꯤ (ꯄꯨꯋꯥꯔꯤ) ꯑꯁꯤ ꯉꯁꯤꯗꯒꯤ ꯆꯍꯤ ꯳꯵꯰꯰ ꯃꯨꯛꯀꯤ ꯃꯃꯥꯡꯒꯤ ꯃꯇꯝꯗꯒꯤ ꯂꯩꯔꯦ ꯫ ꯀꯪꯂꯩꯄꯥꯛꯇ ꯅꯤꯡꯊꯧ ꯇꯥꯡꯆꯥ ꯂꯤꯜ ꯄꯥꯈꯪꯄꯅ ꯄꯥꯟꯕ ꯃꯇꯝ ꯑꯁꯤꯗꯒꯤ ꯄꯨꯋꯥꯔꯤ ꯍꯧꯏ ꯍꯥꯢꯅ ꯂꯧꯕ ꯌꯥꯢ ꯫ ꯋꯥꯀꯣꯛꯂꯣꯟ ꯍꯤꯂꯦꯜ ꯊꯤꯂꯦꯜ ꯁꯂꯥꯏ ꯑꯃꯥꯏꯂꯣꯟ ꯄꯨꯀꯣꯛ ꯄꯨꯌꯥ ꯑꯁꯤ ꯱꯳꯹꯸ ꯕꯤ.ꯁꯤ. ꯗ ꯏꯈꯤ ꯍꯥꯢꯕꯁꯤ ꯆꯞ ꯆꯥꯅ ꯈꯪꯂꯦ ꯫

ꯀꯪꯂꯩꯄꯥꯛꯀꯤ ꯄꯨꯋꯥꯔꯤꯗ ꯑꯍꯥꯟꯕ ꯅꯤꯡꯊꯧ ꯀꯅꯥꯅꯣ ꯍꯪꯂꯕꯗꯤ ꯄꯥꯈꯪꯕ ꯍꯥꯢꯕ ꯃꯤꯡ ꯑꯁꯤ ꯍꯥꯟꯅ ꯍꯦꯛꯇ ꯍꯥꯢꯅꯩ ꯫ ꯑꯗꯨꯕꯨ ꯀꯪꯂꯩꯄꯥꯛꯀꯤ ꯄꯨꯋꯥꯔꯤꯗ ꯄꯥꯈꯪꯕ ꯀꯧꯕ ꯅꯤꯡꯊꯧ ꯀꯌꯥꯃꯔꯨꯝ ꯂꯩꯔꯤꯕꯁꯤꯒꯤ ꯃꯅꯨꯡꯗ ꯀꯔꯝꯕꯅꯣ ꯍꯥꯢꯅꯗꯤ ꯌꯥꯝꯅ ꯃꯨꯟꯅ ꯃꯤ ꯑꯌꯥꯝꯕꯅ ꯍꯪꯅꯗꯦ ꯑꯃꯗꯤ ꯈꯟꯊꯗꯦ ꯫

ꯅꯤꯡꯊꯧ ꯇꯥꯡꯆꯥ ꯂꯤꯜ ꯄꯥꯈꯪꯄ (꯱꯴꯴꯵ BC-꯱꯴꯰꯵ BC) ꯑꯁꯤ ꯅꯤꯡꯊꯧ ꯀꯥꯡꯄ (꯱꯴꯰꯵ BC- ꯱꯳꯵꯹ BC)ꯒꯤ ꯃꯄꯥ ꯑꯃꯗꯤ ꯅꯤꯡꯊꯧ ꯃꯂꯤꯌꯥ ꯐꯝꯄꯥꯜ ꯆꯥ (ꯅꯤꯡꯊꯧ ꯀꯣꯢ ꯀꯣꯢ) (꯱꯳꯵꯹ BC-꯱꯳꯲꯹ BC)ꯒꯤ ꯃꯄꯨꯅꯤ ꯫ ꯃꯍꯥꯛꯁꯤ ꯂꯩꯍꯧ ꯍꯥꯎ ꯀꯥꯡꯂꯨꯞꯀꯤ ꯅꯤꯡꯊꯧꯒꯤ ꯃꯆꯥꯅꯨꯄꯤ ꯂꯩꯃ ꯁꯤꯟꯄꯤ ꯂꯩꯃꯒꯤ ꯃꯄꯨꯔꯣꯢꯕꯅꯤ ꯫ ꯀꯪꯂꯩꯄꯥꯛꯀꯤ ꯄꯨꯋꯥꯂꯤꯗ "ꯄꯥꯈꯪꯕ" ꯀꯧꯕ ꯅꯤꯡꯊꯧ ꯀꯌꯥ ꯄꯥꯟꯈꯤ, ꯃꯗꯨ ꯃꯌꯥꯝꯗꯨꯒꯤ ꯃꯅꯨꯡꯗ "ꯇꯥꯡꯖ ꯂꯤꯜ ꯄꯥꯈꯪꯕ" ꯁꯨ ꯑꯃꯅꯤ ꯫

ꯅꯣꯡꯇꯥ ꯂꯥꯢꯂꯦꯟ ꯄꯥꯈꯪꯄ ꯅꯠꯇ꯭ꯔꯒ ꯅꯣꯡꯗꯥ ꯂꯥꯏꯔꯦꯟ ꯄꯥꯈꯪꯕ ꯍꯥꯏꯄ ꯅꯤꯡꯊꯧ ꯑꯁꯤ ꯄꯥꯈꯪꯄ ꯅꯠꯇꯦ ꯫ ꯂꯥꯏ ꯅꯠꯇꯦ ꯫ ꯅꯃꯨ ꯇꯥꯏꯄꯪ ꯃꯤꯅꯤ ꯫ ꯃꯍꯥꯛꯁꯤ ꯀꯪꯂꯥꯇ ꯏꯍꯥꯟ ꯍꯥꯟꯅ ꯄꯥꯟꯄ ꯃꯉꯥꯡ ꯁꯂꯥꯏꯀꯤ ꯅꯤꯡꯊꯧ ꯍꯥꯏꯄꯇꯤ ꯃꯩꯇꯤꯡꯉꯨꯅꯦ ꯫ ꯑꯗꯨꯕꯨ ꯀꯪꯂꯥꯇ ꯃꯥꯒꯤ ꯃꯃꯥꯡꯊꯛꯇ ꯈꯥꯄ ꯉꯥꯟꯄ ꯁꯂꯥꯏꯀꯤ ꯅꯤꯡꯊꯧꯁꯤꯡ ꯑꯃꯗꯤ ꯂꯨꯋꯥꯡ ꯁꯂꯥꯏꯒꯤ ꯅꯤꯡꯊꯧꯁꯤꯡꯅ ꯃꯇꯝ ꯁꯥꯡꯅ ꯄꯥꯜꯂꯝꯄꯀꯤ ꯄꯨꯋꯥꯂꯤꯁꯨ ꯂꯩ ꯫
ꯃꯍꯥꯛꯅ ꯍꯥꯏꯄꯇꯤ ꯅꯤꯡꯊꯧꯆꯥ ꯁꯂꯥꯏꯆꯥꯁꯤꯡꯅ ꯀꯪꯂꯥꯄꯨ ꯈꯨꯗꯨꯝ ꯆꯟꯅꯅꯄꯀꯤꯇꯃꯛ ꯈꯥꯄ ꯉꯥꯟꯄ ꯁꯂꯥꯏꯆꯥꯁꯤꯡꯀ ꯑꯀꯟꯄ ꯂꯥꯟ ꯁꯣꯛꯅꯈꯤ ꯫ ꯂꯥꯟ ꯑꯁꯤꯇ ꯃꯥꯏ ꯄꯥꯛꯇꯨꯅ ꯀꯪꯂꯥꯇ ꯅꯣꯡꯇꯥ ꯂꯥꯏꯂꯦꯜ ꯄꯥꯈꯪꯄꯅ ꯐꯝꯄꯥꯜ ꯇꯣꯡꯈꯤ ꯫
ꯑꯌꯥꯝꯕ ꯃꯇꯝꯗ ꯅꯣꯡꯇꯥ ꯂꯥꯏꯂꯦꯜ ꯄꯥꯈꯪꯄ ꯑꯁꯦ ꯂꯥꯏ ꯄꯥꯈꯪꯄ ꯀ ꯁꯛꯇꯥꯛ ꯄꯨꯟꯁꯤꯟꯅꯅꯄ ꯃꯤ ꯑꯌꯥꯝꯄꯅ ꯍꯣꯠꯅꯩ ꯫ ꯑꯇꯨꯄꯨ ꯃꯇꯝꯇꯨꯇ ꯅꯤꯡꯊꯧꯁꯤꯡꯅ ꯂꯥꯏ ꯀꯤ ꯃꯇꯤꯛ ꯃꯌꯥꯏ ꯆꯦꯟꯅꯤꯡꯄꯀꯤ ꯅꯠꯇ꯭ꯔꯒ ꯃꯤ ꯃꯔꯛꯇ ꯊꯣꯏꯇꯣꯛ ꯍꯦꯟꯇꯣꯛꯅꯤꯡꯄꯀꯤꯇꯃꯛ ꯂꯥꯏꯒꯤ ꯃꯤꯡ ꯀꯧꯄꯁꯤ ꯆꯠꯅꯂꯝꯃꯤ ꯫

ꯍꯥꯢꯔꯤꯕ ꯅꯤꯡꯊꯧ ꯑꯅꯤ ꯑꯁꯤ ꯑꯌꯥꯝꯕ ꯃꯇꯝꯗ ꯆꯃꯝꯅꯒꯜꯂꯤ, ꯆꯌꯦꯠꯅꯒꯜꯂꯤ ꯫ ꯑꯗꯨꯕꯨ ꯑꯅꯤ ꯑꯁꯤ ꯈꯦꯟꯅꯩ ꯫ 

ꯀꯪꯂꯩꯄꯥꯛꯀꯤ ꯄꯨꯋꯥꯔꯤ ꯑꯁꯤ ꯆꯥꯎꯔꯥꯛꯅ ꯃꯇꯝ ꯳ ꯊꯣꯛꯅ ꯈꯥꯢꯗꯣꯛꯂꯒ ꯅꯩꯅꯕ ꯌꯥꯢ ꯫ ꯃꯇꯝ ꯳ ꯑꯗꯨꯗꯤ: ꯱) ꯑꯂꯤꯄ ꯀꯪꯂꯩꯄꯥꯛ (ꯑꯔꯤꯕ ꯃꯅꯤꯄꯨꯔ) ꯲) ꯃꯌꯥꯢꯋꯥꯢꯔꯞ ꯊꯪꯕ ꯃꯇꯝꯒꯤ ꯀꯪꯂꯩꯄꯥꯛ (ꯃꯌꯥꯢꯋꯥꯢꯔꯞ ꯊꯪꯕ ꯃꯇꯝꯒꯤ ꯃꯅꯤꯄꯨꯔ) ꯳) ꯑꯊꯦꯡꯕ ꯃꯇꯝꯒꯤ ꯀꯪꯂꯩꯄꯥꯛ (ꯑꯊꯦꯡꯕ ꯃꯇꯝꯒꯤ ꯃꯅꯤꯄꯨꯔ)ꯅꯤ ꯫

## ꯑꯔꯤꯕ ꯃꯇꯝ

### ꯳꯳ ꯑꯦ.ꯗꯤ. ꯒꯤ ꯃꯃꯥꯡ

#### ꯑꯍꯥꯟꯕ ꯅꯤꯡꯊꯧꯒꯤ ꯃꯇꯝ
ꯑꯔꯤꯕ ꯃꯇꯝ ꯑꯁꯤ ꯅꯤꯡꯊꯧ ꯇꯥꯡꯆꯥ ꯂꯤꯜ ꯄꯥꯈꯪꯄꯒꯤ ꯃꯇꯝꯗꯒꯤ ꯍꯧꯏ ꯫ ꯃꯍꯥꯛꯅ ꯀꯪꯂꯩꯄꯥꯛ ꯍꯥꯢꯕꯗꯤ ꯑꯂꯤꯄ ꯀꯪꯂꯩꯄꯥꯛꯇ ꯏꯍꯥꯟ ꯍꯥꯟꯅ ꯃꯌꯦꯛ ꯁꯦꯡꯅ ꯄꯥꯟꯕ ꯍꯧꯔꯛꯈꯤ ꯫ ꯃꯁꯤꯗꯒꯤ ꯇꯨꯡꯂꯝꯆꯠꯇ ꯄꯥꯜꯂꯛꯄ ꯅꯤꯡꯊꯧ ꯀꯌꯥꯅ ꯇꯞꯅ ꯇꯞꯅ ꯆꯥꯎꯈꯠꯄꯒꯤ ꯃꯥꯡꯂꯣꯝꯗ ꯀꯪꯂꯩꯄꯥꯛ ꯃꯥꯢ ꯑꯣꯟꯁꯤꯜꯍꯟꯂꯛꯈꯤ ꯫

#### ꯅꯤꯡꯊꯧ ꯀꯥꯡꯕ ꯑꯃꯗꯤ ꯁꯒꯣꯜ ꯀꯥꯡꯖꯩ

ꯅꯤꯡꯊꯧ ꯀꯥꯡꯄꯒꯤ ꯃꯇꯝꯗ ꯁꯒꯣꯜ ꯀꯥꯡꯖꯩ ꯄꯨꯊꯣꯛꯈꯤ ꯫ ꯃꯁꯤꯅ ꯇꯥꯛꯄꯗꯤ ꯃꯍꯥꯛꯀꯤ ꯃꯇꯝꯗ ꯀꯪꯂꯩꯄꯥꯛ ꯍꯥꯢꯕꯗꯤ ꯑꯂꯤꯄ ꯀꯪꯂꯩꯄꯥꯛꯇ ꯁꯒꯣꯜ ꯍꯥꯢꯕꯗꯤ ꯃꯩꯇꯩ ꯁꯒꯣꯜ ꯅꯤꯡꯊꯤꯖꯅ ꯁꯤꯖꯤꯟꯅꯔꯦ ꯍꯥꯢꯕ ꯇꯥꯛꯂꯤ ꯫

#### ꯅꯤꯡꯊꯧ ꯃꯂꯤꯌꯥꯐꯝ ꯄꯥꯜꯆꯥ ꯑꯃꯗꯤ ꯊꯥꯄꯥꯂꯣꯟ
ꯅꯤꯡꯊꯧ ꯃꯂꯤꯌꯥꯐꯝ ꯄꯥꯜꯆꯥꯒꯤ ꯃꯇꯝꯗ ꯃꯤꯇꯩ ꯊꯥꯄꯥꯂꯣꯟ ꯄꯨꯊꯣꯛꯈꯤ ꯫

#### ꯄꯣꯢꯔꯩꯇꯣꯟ ꯒꯤ ꯈꯨꯟꯊꯣꯛꯂꯛꯄ
ꯑꯁꯨꯝ ꯂꯥꯛꯄꯅ ꯄꯣꯢꯔꯩꯇꯣꯟꯅ ꯀꯪꯂꯩꯄꯥꯛ ꯇ ꯈꯨꯟꯊꯣꯛꯂꯛꯄ ꯃꯇꯝꯗ ꯱) ꯆꯥꯛꯍꯥꯎ ꯊꯥꯕ, ꯲) ꯃꯩ ꯍꯦꯟꯅ ꯅꯤꯡꯊꯤꯖꯅ ꯁꯤꯖꯤꯟꯕ (ꯍꯥꯟꯅꯕꯨꯗꯤ ꯁꯤꯖꯤꯟꯅꯔꯝꯂꯕꯅꯤ), ꯳) ꯁꯅꯥ (ꯆꯣꯢꯅꯧ) ꯑꯃꯗꯤ ꯂꯨꯄꯥ ꯒꯤ ꯁꯤꯖꯤꯟꯕ, ꯴) ꯂꯧꯎ ꯁꯤꯡꯎ ꯍꯦꯟꯅ ꯈꯨꯃꯥꯡ ꯆꯥꯎꯁꯤꯟꯂꯛꯄ ꯑꯁꯤꯅꯆꯤꯡꯕꯗ ꯀꯪꯂꯩꯄꯥꯛ ꯃꯥꯢ ꯑꯣꯟꯁꯤꯜꯂꯛꯈꯤ ꯫

### ꯳꯳ ꯑꯦ.ꯗꯤ. ꯑꯃꯗꯤ ꯃꯁꯤꯒꯤ ꯃꯇꯨꯡ

#### ꯅꯣꯡꯗꯥ ꯂꯥꯢꯔꯦꯟ ꯄꯥꯈꯪꯕ
ꯃꯤ ꯑꯌꯥꯝꯕꯅ ꯀꯪꯂꯩꯄꯥꯛꯀꯤ ꯄꯨꯋꯥꯔꯤ ꯑꯁꯤ ꯅꯣꯡꯗꯥ ꯂꯥꯢꯔꯦꯟ ꯄꯥꯈꯪꯕꯒꯤ ꯃꯇꯝꯗꯒꯤ ꯍꯧꯏ ꯍꯥꯢꯅ ꯂꯥꯟꯅ ꯈꯜꯂꯤ ꯫ ꯑꯁꯦꯡꯕꯗꯤ ꯅꯠꯇꯦ ꯫ ꯃꯍꯥꯛꯅ ꯀꯪꯂꯥꯗ ꯄꯥꯟꯕ ꯅꯤꯡꯊꯧꯖꯥ ꯁꯂꯥꯢꯒꯤ ꯑꯍꯥꯟꯕ ꯅꯤꯡꯊꯧꯅꯤ ꯍꯥꯢꯕꯅꯤ ꯫ ꯃꯍꯥꯛ ꯑꯁꯤ ꯳꯳ ꯑꯦ.ꯗꯤ. (꯱ꯟꯕ ꯆꯍꯤꯆꯥ) ꯗ ꯐꯝꯄꯥꯜ ꯀꯥꯗꯨꯅ ꯄꯥꯂꯝꯕ ꯅꯤꯡꯊꯧ ꯑꯃꯅꯤ ꯫

#### ꯄꯨꯡ ꯄꯨꯊꯣꯛꯂꯛꯄ
꯲-꯳ ꯁꯨꯕ ꯆꯍꯤꯆꯥ ꯗ ꯄꯥꯟꯕ ꯃꯩꯇꯤꯡꯉꯨ ꯈꯨꯌꯣꯢ ꯇꯣꯝꯄꯣꯛꯒꯤ ꯃꯇꯝꯗ ꯃꯤꯇꯩ ꯄꯨꯡ (ꯊꯤꯟ-ꯌꯩꯅꯕ ꯄꯨꯡ ꯑꯃꯗꯤ ꯃꯇꯝ ꯈꯪꯅꯕ ꯄꯨꯡ) ꯄꯨꯊꯣꯛꯂꯛꯈꯤ ꯫

#### ꯁꯦꯟꯌꯦꯛ ꯄꯨꯊꯣꯛꯂꯛꯄ
꯷ ꯁꯨꯕ ꯆꯍꯤꯆꯥ ꯗ ꯂꯩꯔꯝꯕ ꯃꯩꯇꯤꯡꯉꯨ ꯎꯔꯥ ꯀꯣꯟꯊꯧꯕ ꯒꯤ ꯃꯇꯝꯗ ꯃꯩꯇꯩ ꯂꯩꯄꯥꯛꯇ ꯁꯦꯟꯌꯦꯛ ꯄꯨꯊꯣꯛꯂꯛꯇꯨꯅ ꯃꯤꯇꯩ ꯃꯌꯦꯛꯇ ꯏꯕ ꯁꯦꯟꯌꯦꯛ ꯆꯠꯅꯔꯛꯈꯤ꯫

#### ꯍꯤꯌꯥꯡ ꯍꯤꯔꯦꯟ ꯄꯨꯊꯣꯛꯂꯛꯄ ꯑꯃꯗꯤ ꯍꯤꯌꯥꯡ ꯇꯥꯟꯅꯕ ꯍꯧꯗꯣꯛꯂꯛꯄ
꯷ꯁꯨꯕ ꯆꯍꯤꯆꯥ ꯗ ꯂꯩꯔꯝꯕ ꯃꯩꯇꯤꯡꯉꯨ ꯎꯔꯥ ꯀꯣꯟꯊꯧꯕ ꯅ ꯏꯝꯐꯥꯜ ꯀꯪꯂꯥꯗ ꯄꯥꯟꯕ ꯃꯇꯝꯗ ꯂꯨꯋꯥꯡ ꯂꯩꯄꯥꯛꯇ ꯂꯨꯋꯥꯡ ꯅꯤꯡꯊꯧ ꯄꯨꯟꯁꯤꯕ ꯅ ꯄꯥꯜꯂꯤ꯫ ꯂꯨꯋꯥꯡ ꯅꯤꯡꯊꯧ ꯀꯤ ꯂꯝꯖꯤꯡ ꯃꯈꯥꯗ ꯍꯤꯌꯥꯡ ꯍꯤꯔꯦꯟ ꯄꯨꯊꯣꯛꯂꯛꯈꯤ ꯑꯃꯗꯤ ꯍꯤꯌꯥꯡ ꯇꯥꯟꯅꯕ ꯍꯧꯗꯣꯛꯂꯛꯈꯤ ꯫

## ꯃꯌꯥꯢꯋꯥꯢꯔꯞ ꯑꯣꯢꯕ ꯃꯇꯝ

ꯃꯌꯥꯢꯋꯥꯢꯔꯞ ꯊꯪꯕ ꯃꯇꯝ ꯑꯁꯤ ꯃꯥꯂꯦꯝ ꯄꯨꯝꯕꯒꯤ ꯑꯣꯢꯅ ꯌꯦꯡꯂꯕꯗꯤ ꯱꯰-꯱꯱ ꯁꯨꯕ ꯆꯍꯤꯆꯥ ꯑꯁꯤꯗꯒꯤ ꯍꯧꯅꯩ ꯫ ꯄꯨꯋꯥꯔꯤ ꯅꯩꯅꯕ ꯀꯥꯡꯂꯨꯞ ꯈꯔꯅ ꯀꯪꯂꯩꯄꯥꯛ ꯃꯅꯤꯄꯨꯔꯒꯤꯁꯨ ꯑꯁꯨꯝꯅ ꯍꯧꯍꯟꯁꯤ ꯍꯥꯢꯕ ꯌꯥꯎꯏ ꯫ ꯑꯗꯨꯕꯨ ꯄꯨꯋꯥꯔꯤ ꯅꯩꯅꯕ ꯀꯥꯡꯂꯨꯞ ꯈꯔꯅ ꯃꯌꯥꯢꯋꯥꯢꯔꯞ ꯊꯪꯕ ꯃꯇꯝ ꯑꯁꯤ ꯃꯩꯇꯤꯡꯉꯨ ꯄꯥꯝꯍꯩꯕꯒꯤ ꯃꯇꯝꯗꯒꯤ ꯍꯧꯍꯟꯁꯤ ꯍꯥꯢꯅꯕꯁꯨ ꯌꯥꯎꯏ ꯫

### ꯚꯤꯁ꯭ꯅꯨ ꯂꯥꯢꯁꯪ ꯁꯥꯕ ꯍꯧꯔꯛꯄ
꯲ꯃꯛꯀꯤ ꯌꯥꯟꯅꯅꯕ ꯀꯪꯂꯩꯄꯥꯛꯇ ꯍꯤꯟꯗꯨ ꯂꯥꯢꯅꯤꯡꯒꯤ ꯁꯥꯐꯨ ꯄꯤꯕ ꯍꯧꯔꯛꯄ ꯃꯇꯝꯗꯒꯤ ꯍꯧꯍꯟꯁꯤ ꯍꯥꯢꯅ ꯂꯦꯞꯅꯕꯁꯨ ꯌꯥꯎꯏ ꯫ ꯑꯁꯨꯝꯅ ꯌꯦꯡꯂꯕꯗꯤ ꯀꯪꯂꯩꯄꯥꯛꯇ ꯅꯤꯡꯊꯧ ꯁꯦꯟꯕꯤ ꯀꯤꯌꯥꯝꯕꯅ ꯄꯥꯟꯕ ꯃꯇꯝ ꯑꯁꯤꯗ ꯂꯃꯥꯡꯗꯣꯡ ꯗ ꯃꯩꯇꯩ ꯒꯤ ꯀꯣꯅꯨꯡ ꯑꯣꯢꯔꯝꯕ ꯃꯇꯝ ꯑꯁꯤꯗ ꯚꯤꯁ꯭ꯅꯨꯒꯤ ꯂꯥꯢꯁꯪ ꯑꯃ ꯁꯥꯈꯤ ꯫ ꯑꯗꯨꯅ ꯃꯍꯥꯛꯅ ꯄꯥꯟꯕ ꯃꯇꯝ ꯑꯁꯤ ꯗꯒꯤ ꯀꯪꯂꯩꯄꯥꯛ ꯃꯅꯤꯄꯨꯔꯒꯤ ꯃꯌꯥꯢꯋꯥꯢꯔꯞ ꯊꯪꯕ ꯃꯇꯝ ꯑꯁꯤ ꯍꯧꯔꯦ ꯍꯥꯢꯅ ꯂꯦꯞꯅꯕ ꯌꯥꯔꯦ ꯫

ꯃꯩꯇꯤꯡꯉꯨ ꯁꯦꯟꯕꯤ ꯀꯤꯌꯥꯝꯕꯅ ꯄꯥꯟꯕ ꯃꯇꯝꯗꯒꯤ ꯑꯁꯨꯝ ꯅꯤꯡꯊꯣꯂꯣꯜ ꯃꯊꯪ ꯃꯊꯪ ꯄꯥꯜꯂꯛꯄꯅ ꯅꯤꯡꯊꯧ ꯈꯥꯒꯦꯝꯕꯒꯤ ꯃꯇꯝꯗ ꯀꯪꯂꯩꯄꯥꯛ ꯇ ꯑꯆꯧꯕ ꯑꯍꯣꯡꯕ ꯂꯥꯛꯈꯤ ꯫

### ꯈꯥꯒꯦꯝꯕ ꯒꯤ ꯃꯇꯝꯗ ꯆꯥꯎꯅ ꯍꯣꯡꯂꯛꯄ
ꯅꯤꯡꯊꯧ ꯈꯥꯒꯦꯝꯕꯒꯤ ꯃꯇꯝꯗ ꯀꯪꯂꯩꯄꯥꯛ ꯇ ꯱) ꯈꯥꯀꯤ ꯂꯩꯄꯥꯛ ꯇꯒꯤ ꯂꯥꯟꯃꯤ ꯂꯥꯛꯇꯨꯅ ꯂꯥꯜ ꯇꯧꯔꯛꯈꯤ꯫ ꯲) ꯆꯤꯡꯃꯤ ꯀꯥꯡꯂꯨꯞ ꯀꯌꯥ ꯏꯔꯥꯡ ꯍꯧꯔꯛꯈꯤ ꯫ ꯳) ꯃꯤꯇꯩ ꯄꯥꯡꯒꯜ ꯈꯨꯟꯊꯣꯛꯂꯛꯈꯤ ꯫ ꯴) ꯑꯋꯥ ꯂꯩꯄꯥꯛ ꯇꯒꯤ ꯂꯥꯟ ꯇꯧꯔꯛꯈꯤ ꯫ ꯵) ꯂꯥꯢꯅꯤꯡꯊꯧ ꯁꯅꯥꯃꯍꯤꯒꯤ ꯃꯤꯇꯝ ꯁꯥꯈꯤ ꯫
### ꯈꯨꯃꯟ ꯂꯩꯄꯥꯛ ꯃꯩꯇꯩ ꯗ ꯇꯤꯟꯕ
ꯏꯝꯐꯥꯜ ꯀꯪꯂꯥꯗ ꯃꯩꯇꯩ ꯅꯤꯡꯊꯧ ꯄꯥꯢꯈꯣꯝꯕꯅ ꯄꯥꯟꯕ ꯃꯇꯝꯗ ꯈꯨꯃꯟ ꯂꯩꯄꯥꯛ ꯃꯩꯇꯩꯒꯤ ꯃꯈꯥꯗ ꯃꯄꯨꯡ ꯐꯥꯅ ꯄꯣꯟꯈꯤ ꯫

### ꯅꯤꯡꯊꯧ ꯅ ꯍꯤꯟꯗꯨ ꯂꯥꯢꯅꯤꯡ ꯂꯧꯁꯤꯟꯕ
ꯃꯩꯇꯩ ꯅꯤꯡꯊꯧ ꯆꯔꯥꯢꯔꯣꯡꯕ ꯃꯁꯥꯃꯛ ꯍꯤꯟꯗꯨ ꯂꯥꯢꯅꯤꯡ ꯂꯧꯁꯤꯟꯗꯨꯅ ꯍꯤꯟꯗꯨ ꯑꯣꯟꯈꯤ ꯫ ꯑꯗꯨꯕꯨ ꯃꯍꯥꯛꯅ ꯃꯍꯥꯛꯀꯤ ꯃꯤꯆꯝ ꯃꯤꯌꯥꯝꯗ ꯃꯥꯅ ꯄꯥꯝꯖꯕ ꯂꯥꯢꯅꯤꯡ ꯑꯁꯤ ꯆꯠꯅꯕ ꯏꯟꯁꯤꯟꯈꯤꯕꯗꯤ ꯂꯩꯈꯤꯗꯦ ꯫

### ꯅꯤꯡꯊꯧ ꯄꯥꯝꯍꯩꯕꯒꯤ ꯃꯇꯝ
ꯅꯤꯡꯊꯧ ꯄꯥꯝꯍꯩꯕꯅ ꯄꯥꯟꯕ ꯃꯇꯝꯗ ꯀꯪꯂꯩꯄꯥꯛ ꯀꯤ ꯃꯤꯇꯩ ꯀꯥꯡꯂꯨꯞꯀꯤ ꯂꯣꯟ, ꯂꯥꯢꯅꯤꯡ, ꯆꯠꯅꯕꯤ ꯑꯁꯤꯅꯆꯤꯡꯕ ꯃꯥꯢꯑꯣꯟ ꯄꯨꯃꯅꯃꯛꯇ ꯑꯍꯣꯡꯕ ꯂꯥꯛꯈꯤ ꯫ ꯃꯍꯥꯛꯅ ꯀꯪꯂꯩꯄꯥꯛ ꯇ :- ꯱) ꯃꯤꯇꯩ ꯄꯨꯌꯥ ꯃꯩ ꯊꯥꯈꯤ ꯫ ꯲) ꯃꯤꯇꯩ ꯃꯌꯦꯛ ꯃꯨꯊꯠꯇꯨꯅ ꯕꯦꯡꯒꯂꯤ ꯃꯌꯦꯛ (ꯕꯥꯡꯂꯥ-ꯑꯁꯃꯤꯌꯥ ꯃꯌꯦꯛ) ꯆꯠꯅꯍꯟꯈꯤ ꯫ ꯳) ꯃꯤꯇꯩ ꯂꯥꯢꯅꯤꯡ (ꯁꯅꯥꯃꯍꯤ ꯂꯥꯏꯅꯤꯡ) ꯃꯨꯊꯠꯇꯨꯅ ꯍꯤꯟꯗꯨ ꯂꯥꯢꯅꯤꯡ (ꯃꯤꯌꯥꯟꯆꯥ ꯂꯥꯢꯅꯤꯡ) ꯆꯠꯅꯍꯟꯈꯤ ꯫ ꯴) ꯃꯤꯇꯩ ꯂꯣꯟꯗ ꯕꯦꯡꯒꯂꯤ ꯂꯣꯟꯒꯤ ꯋꯥꯍꯩ ꯇꯈꯠꯇꯅ ꯌꯥꯟꯁꯤꯟꯈꯤ ꯫ ꯵) ꯃꯤꯇꯩꯒꯤ ꯍꯔꯥꯎ ꯀꯨꯝꯃꯩ ꯀꯌꯥ ꯄꯥꯡꯊꯣꯛꯄ ꯊꯤꯡꯖꯤꯟꯗꯨꯅ ꯍꯤꯟꯗꯨꯒꯤ ꯍꯔꯥꯎ ꯀꯨꯝꯃꯩꯅ ꯃꯍꯨꯠ ꯁꯤꯜꯍꯟꯈꯤ ꯫

ꯃꯁꯤꯗ ꯃꯥꯢꯆꯧ ꯷ꯀꯤ ꯂꯨꯆꯤꯡ ꯃꯈꯥꯗ ꯅꯤꯡꯊꯧꯅ ꯇꯧꯔꯤꯕ ꯊꯕꯛꯁꯤꯗ ꯌꯥꯅꯤꯡꯗꯕ ꯐꯣꯡꯗꯣꯛꯂꯛꯄ ꯃꯤ ꯀꯌꯥꯁꯨ ꯂꯩꯈꯤꯗꯕ ꯅꯠꯇꯦ ꯫ ꯑꯗꯨꯕꯨ ꯅꯤꯡꯊꯧ ꯄꯥꯝꯍꯩꯕꯅ ꯏꯔꯥꯡ ꯍꯧꯔꯛꯈꯤꯕ ꯃꯤꯑꯣꯢꯁꯤꯡꯗꯨ ꯈꯔꯅ ꯍꯥꯠꯈꯤ ꯑꯗꯨꯒ ꯈꯔꯅ ꯂꯣꯢ ꯊꯥꯈꯤ ꯫ ꯍꯤꯟꯗꯨ ꯂꯥꯢꯅꯤꯡ ꯆꯠꯂꯕ (ꯆꯥꯎꯈꯠꯂꯕꯅꯤ ꯈꯟꯖꯔꯕ) ꯃꯩꯇꯩ ꯈꯨꯟꯅꯥꯢ ꯗꯒꯤ ꯂꯣꯢꯆꯤꯡ ꯂꯣꯌꯥ ꯂꯝꯗ ꯂꯣꯢ ꯊꯥꯈ꯭ꯔꯕ ꯃꯤꯇꯩꯕꯨ ꯊꯥꯛ ꯍꯟꯊꯔꯕꯅꯤ ꯑꯗꯨꯅ ꯃꯥꯡꯂꯕꯅꯤ ꯍꯥꯢꯅ ꯏꯟꯊꯣꯛꯈꯤ ꯫

### ꯆꯤꯡꯊꯪ ꯈꯣꯝꯕꯒꯤ ꯃꯇꯝ

#### ꯑꯋꯥ ꯂꯩꯄꯥꯛꯅ ꯀꯪꯂꯩꯄꯥꯛ ꯱ꯟꯕꯒꯤ ꯂꯧꯁꯤꯟꯕ
ꯀꯪꯂꯩꯄꯥꯛꯀꯤ ꯄꯨꯋꯥꯔꯤꯗ ꯑꯋꯥ ꯂꯩꯄꯥꯛ ꯅ ꯂꯝꯗꯝ ꯑꯁꯤꯕꯨ ꯲ꯔꯛ ꯂꯧꯁꯤꯜꯂꯤ ꯫ ꯑꯍꯥꯟꯕꯒꯤ ꯂꯧꯁꯤꯟꯕ ꯑꯁꯤ ꯃꯩꯇꯤꯡꯉꯨ ꯆꯤꯡꯊꯪ ꯈꯣꯝꯕꯒꯤ ꯃꯇꯝꯗ ꯊꯣꯛꯈꯤ ꯫ ꯃꯁꯤꯗ ꯆꯤꯡꯊꯪ ꯈꯣꯝꯕꯅ ꯀꯁꯥꯔ ꯂꯩꯄꯥꯛ ꯇ ꯂꯥꯟꯆꯦꯟꯗꯨꯅ ꯀꯁꯥꯔ ꯂꯩꯄꯥꯛ ꯑꯃꯗꯤ ꯑꯍꯣꯝ ꯂꯩꯄꯥꯛ (ꯇꯦꯈꯥꯎ ꯂꯩꯄꯥꯛ) ꯀꯤ ꯃꯇꯦꯡ ꯂꯧꯗꯨꯅ ꯀꯪꯂꯩꯄꯥꯛꯄꯨ ꯑꯃꯨꯛ ꯍꯟꯅ ꯃꯅꯤꯡ ꯃꯈꯥ ꯇꯝꯍꯟꯈꯤ ꯫ ꯃꯁꯤꯗ ꯇꯦꯈꯥꯎ ꯁꯤꯡꯒꯤ ꯃꯇꯦꯡ ꯐꯪꯅꯅꯕ ꯇꯦꯈꯥꯎ ꯅꯤꯡꯊꯧ ꯁꯨꯔꯦꯝꯐꯥꯗ ꯃꯤꯇꯩꯒꯤ ꯃꯆꯥꯏꯕꯦꯝꯃ ꯀꯨꯔꯪꯒꯅꯌꯅꯤ (ꯁꯤꯖ ꯐꯣꯡꯗꯥꯂꯣꯛꯄꯤ) ꯕꯨ ꯊꯥꯖꯗꯨꯅ ꯂꯥꯟꯃꯤꯒꯤ ꯃꯇꯦꯡ ꯂꯧꯈꯤ ꯫

#### ꯚꯩꯁ꯭ꯅꯕ ꯂꯥꯢꯅꯤꯡ ꯆꯥꯎꯈꯠꯂꯛꯄ
ꯀꯪꯂꯩꯄꯥꯛꯇ ꯑꯃꯨꯛ ꯍꯜꯂꯛꯂꯕ ꯃꯇꯨꯡꯗ ꯀꯥꯢꯅ ꯆꯤꯡꯗꯒꯤ ꯊꯩꯕꯣꯡ ꯎ ꯌꯥꯜꯂꯒ ꯒꯣꯕꯤꯟꯗꯒꯤ ꯃꯤꯇꯝ ꯁꯥꯗꯨꯅ ꯂꯥꯠꯈꯤ ꯫ ꯃꯍꯥꯛꯅ ꯅꯨꯃꯤꯠ ꯵ ꯊꯪꯅ ꯊꯪꯅꯅ ꯔꯥꯁ ꯃꯟꯗꯜ ꯏꯀꯣꯟꯗ ꯖꯒꯣꯢ ꯔꯥꯁ ꯀꯨꯝꯃꯩ ꯁꯥꯅꯍꯟꯈꯤ ꯫ ꯃꯍꯥꯛꯅ ꯀꯪꯂꯩꯄꯥꯛꯇ ꯍꯤꯟꯗꯨ ꯂꯥꯢꯅꯤꯡꯒꯤ ꯃꯅꯨꯡꯗ ꯚꯩꯁ꯭ꯅꯚ ꯂꯥꯢꯅꯤꯡꯗ ꯑꯈꯟꯅꯅ ꯃꯥꯢ ꯑꯣꯟꯁꯤꯟꯗꯨꯅ ꯆꯥꯎꯈꯠꯅꯕ ꯍꯣꯠꯅꯈꯤ ꯫ ꯃꯍꯥꯛꯅ ꯌꯥꯎꯁꯪ ꯀꯨꯝꯃꯩ ꯑꯁꯤ ꯍꯤꯟꯗꯨꯒꯤ ꯍꯣꯂꯤꯒꯤ ꯃꯑꯣꯡꯗ ꯑꯣꯟꯊꯣꯛꯈꯤ ꯫ ꯃꯍꯥꯛꯅ ꯁꯒꯣꯜꯕꯟꯗꯒꯤ ꯕꯤꯖꯣꯢ ꯒꯣꯕꯤꯟꯗꯒꯤ ꯊꯥꯡꯒꯄꯥꯠꯇ ꯍꯩꯀ꯭ꯔꯨ ꯍꯤꯗꯣꯡꯕ ꯀꯨꯝꯃꯩ ꯄꯥꯡꯊꯣꯛꯄ ꯍꯧꯍꯟꯈꯤ ꯫

## ꯑꯊꯦꯡꯕ ꯃꯇꯝ

### ꯑꯋꯥ ꯂꯩꯄꯥꯛꯅ ꯀꯪꯂꯩꯄꯥꯛ ꯲ꯁꯨꯕꯒꯤ ꯂꯧꯁꯤꯟꯕ (ꯆꯍꯤ ꯷ ꯈꯨꯟꯇꯥꯛꯄ)
ꯀꯪꯂꯩꯄꯥꯛꯀꯤ ꯑꯊꯦꯡꯕ ꯃꯇꯝ ꯅꯠꯇ꯭ꯔꯒ ꯑꯅꯧꯕ ꯃꯇꯝ ꯑꯁꯤ ꯆꯍꯤ ꯇꯔꯦꯠ ꯈꯨꯟꯇꯥꯛꯄꯗꯒꯤ ꯍꯧꯏ ꯫ ꯃꯁꯤ ꯑꯋꯥ ꯂꯩꯄꯥꯛꯅ ꯲ꯔꯛ ꯁꯨꯕ ꯀꯪꯂꯩꯄꯥꯛ ꯄꯨ ꯂꯧꯁꯤꯟꯕꯗꯨꯅꯤ ꯫ ꯃꯁꯤꯗ ꯅꯤꯡꯊꯧ ꯃꯥꯔꯖꯤꯠꯅ ꯀꯁꯥꯔ ꯂꯩꯄꯥꯛꯇ ꯆꯠꯇꯨꯅ ꯂꯥꯟꯃꯤ ꯁꯦꯝꯒꯠꯂꯛꯇꯨꯅ ꯂꯥꯟ ꯑꯃꯨꯛ ꯀꯪꯂꯩꯄꯥꯛꯇ ꯇꯧꯗꯨꯅ ꯀꯪꯂꯩꯄꯥꯛ ꯄꯨ ꯃꯅꯤꯡ ꯇꯝꯍꯟꯈꯤ ꯫
ꯃꯁꯤꯗ ꯕ꯭ꯔꯤꯇꯤꯁ ꯂꯩꯉꯥꯛꯀꯤ ꯃꯇꯦꯡ ꯌꯥꯝꯅ ꯂꯧꯈꯤ ꯫ ꯑꯗꯨꯅ ꯕ꯭ꯔꯤꯇꯤꯁꯅ ꯀꯪꯂꯩꯄꯥꯛ ꯃꯅꯤꯄꯨꯔꯒꯤ ꯂꯩꯉꯥꯛꯀꯤ ꯊꯧꯗꯥꯗ ꯈꯨꯠ ꯌꯥꯝꯅ ꯊꯤꯖꯤꯟꯕꯒꯤ ꯈꯨꯗꯣꯡ ꯆꯥꯕ ꯐꯪꯈꯤ ꯫

### ꯕ꯭ꯔꯤꯇꯤꯁꯅ ꯀꯪꯂꯩꯄꯥꯛ ꯃꯅꯤꯄꯨꯔ ꯂꯧꯁꯤꯟꯕ

ꯑꯁꯨꯝ ꯂꯥꯛꯄꯅ ꯀꯣꯟꯅꯗꯤ ꯅꯤꯡꯊꯧ ꯃꯆꯥ ꯃꯁꯦꯜ ꯂꯤꯡꯖꯦꯜ ꯃꯥꯟꯅꯔꯛꯇꯕꯗꯒꯤ ꯕ꯭ꯔꯤꯇꯤꯁꯅ ꯀꯪꯂꯩꯄꯥꯛ ꯃꯅꯤꯄꯨꯔ ꯌꯥꯝ ꯂꯥꯢꯅ ꯈꯨꯗꯨꯝ ꯆꯟꯈꯤ ꯫

### ꯏꯟꯗꯤꯌꯥꯗ ꯇꯤꯟꯕ
ꯕ꯭ꯔꯤꯇꯤꯁꯅ ꯀꯪꯂꯩꯄꯥꯛ ꯃꯅꯤꯄꯨꯔꯕꯨ ꯅꯤꯡꯈꯥ ꯇꯝꯍꯜꯂꯕ ꯃꯇꯨꯡꯗ ꯏꯀꯨꯏ ꯀꯨꯏꯗꯅ ꯃꯅꯤꯄꯨꯔ ꯏꯟꯗꯤꯌꯥꯗ ꯇꯤꯟꯈꯤ ꯫

## ꯃꯇꯦꯡ ꯂꯧꯔꯛꯐꯝ